[bookmark: _Hlk140231344][bookmark: _Hlk140151140][bookmark: _Hlk125966552]Na osnovu člana 19. stav (1) i člana 20., a u vezi sa članom 31. stav (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 17/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24), Agencija za državnu službu Bosne i Hercegovine, na zahtjev Državne agencije za istrage i zaštitu, raspisuje 

INTERNI OGLAS
za popunjavanje radnog mjesta državnog službenika
u Državnoj agenciji za istrage i zaštitu

SEKTOR ZA MATERIJALNO-FINANSIJSKE POSLOVE 
Odsjek za materijalno poslovanje, logistiku i održavanje

1/01 Stručni savjetnik za imovinsko-pravne poslove
Opis poslova: Samostalno pokreće i vodi sve upravne postupke u imovinsko-pravnim predmetima i u predmetima u oblasti javnih nabavki za potrebe Agencije, izrađuje ugovore i ostalu prateću dokumentaciju u okviru postupaka javnih nabavki, priprema odgovore na prigovore/žalbe ponuđača i druge pojedinačne pravne akte, te sarađuje sa Agencijom za javne nabavke, Pravobranilaštvom Bosne i Hercegovine, dobavljačima, ponuđačima, Službenim glasnikom BiH i drugim nadležnim institucijama, priprema potrebna izjašnjenja i dokumentaciju u vezi sa zastupanjem Agencije u postupcima pred nadležnim organima, a koji se odnose na materijalno-finansijske poslove, daje stručna mišljenja na propise koji se odnose na rad Sektora za materijalno-finansijske poslove, obavlja i druge poslove u skladu sa zakonom i koje mu odredi šef Odsjeka za materijalno poslovanje, logistiku i održavanje. Za obavljanje poslova iz svoje nadležnosti neposredno je odgovoran šefu Odsjeka za materijalno poslovanje, logistiku i održavanje. 
Posebni uslovi: VSS – završen pravni fakultet ili ekvivalent bolonjskog sistema studiranja vrednovan sa minimalno 240 ECTS bodova; najmanje tri godine radnog iskustva na istim ili sličnim poslovima; položen stručni upravni ispit; poznavanje propisa iz oblasti zaštite tajnih podataka; poznavanje rada na računaru.
Status: Državni službenik – stručni savjetnik.
Broj izvršilaca: jedan (1)
Mjesto rada: Istočno Sarajevo.

Na ovaj oglas mogu se prijaviti samo osobe zaposlene kao državni službenici u Državnoj agenciji za istrage i zaštitu.

Napomena za kandidate: 
· Izborni proces se provodi u skladu sa odredbama Pravilnika o uslovima i načinu obavljanja internih konkursa, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17, 28/21 i 38/23). Više informacija o konkursnim procedurama dostupno je na www.ads.gov.ba u dijelu „Zapošljavanje/Vrste konkursnih procedura“.
· Za provođenje konkursne procedure po ovom oglasu formirat će se jedna (1) Komisija za izbor.
· Komisija za izbor utvrđuje ispunjavanje uslova oglasa na osnovu dokumentacije dostavljene uz prijavu, te vrši izbor kandidata na osnovu znanja, sposobnosti i kompetencija pokazanih na stručnom ispitu, koji se za kandidate prijavljene na interni oglas sastoji od intervjua. 
· Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH. 
· Nezavisno o svim drugim zahtjevima iz ovog oglasa, kandidati koji su završili studije po Bolonjskom sistemu studiranja, dužni su, pored ostale tražene dokumentacije, obavezno dostaviti diplomu prvog ciklusa (ili osnovnog dodiplomskog studija), čak i ako se oglasom traži drugi i treći ciklus Bolonjskog sistema studiranja, osim za integrisane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
· Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
· Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od opštih uslova za postavljenje, u skladu sa članom 22. stav 1. tačka g) Zakona o državnoj službi u institucijama Bosne i Hercegovine, obavezni su na isti donijeti uvjerenje o nevođenju krivičnog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavljenju, odnosno preuzimanja dužnosti. 

Dodatna napomena:  
-Prije postavljenja, za najuspješnijeg kandidata sa liste uspješnih kandidata, obaviće se bezbjednosna provjera u skladu sa postupkom za izdavanje dozvole za pristup tajnim podacima određenog stepena tajnosti, shodno odredbama čl. 30. i 31. Zakona o zaštiti tajnih podataka („Službeni glasnik BiH”, br. 54/05 i 12/09), kao i odredbama podzakonskih akata donesenih na osnovu navedenog zakona.
-U skladu sa članom 31. Zakona o zaštiti tajnih podataka, neće se izvršiti postavljenje kandidata, ako se utvrdi bezbjednosna smetnja.


Priprema dokumentacije:
Skreće se pažnja kandidatima da su potrebnu dokumentaciju na oglas dužni dostaviti u skladu sa Pravilnikom o karakteru i sadržaju javnog konkursa, načinu sprovođenja intervjua i obrascima za sprovođenje intervjua, a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom oglasa.
S tim u vezi, kandidati se upućuju na pojašnjenje - tekst na službenoj internet stranici www.ads.gov.ba, u dijelu „Zapošljavanje/ Napomena za kandidate/ Stop greškama u prijavama!“, te posebno odredbe Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua, koje definišu dokumentaciju: prijavni obrazac; univerzitetsku diplomu; važeće uvjerenje o državljanstvu; uvjerenje o položenom stručnom upravnom odnosno javnom ispitu; dokaz o traženom radnom iskustvu; dokaz o traženom nivou znanja stranog jezika; dokaz o traženom nivou znanja rada na računaru; uvjerenje o nevođenju krivičnog postupka; rok i način dostavljanja prijave.

Potrebni dokumenti: 
I Ovjerene kopije: 
· univerzitetske diplome (nostrifikovane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine); Kandidati su obavezni dostaviti diplomu prvog ciklusa (ili osnovnog dodiplomskog studija), bez obzira na uslove oglasa, osim za integrisane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
· dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjerenu kopiju univerzitetske diplome dostavi uvjerenje visokoškolske ustanove da dodatak diplomi nije uopšte izdat, niti za jednog diplomca; 
· uvjerenja o državlјanstvu (ne starije od 6 mjeseci od dana izdavanja od strane nadležnog organa);
· uvjerenja o položenom stručnom upravnom ispitu odnosno javnom ispitu; 
· potvrde ili uvjerenja kao dokaza o traženoj vrsti radnog iskustva;
· dokaza o traženom nivou znanja rada na računaru na računaru.

II Svojeručno potpisan: 
1. popunjen obrazac Agencije za državnu službu BiH: isti možete preuzeti na službenoj internet stranici Agencije: www.ads.gov.ba. Napominjemo da potpisan i popunjen obrazac ne može služiti kao dokaz bilo kog uslova iz teksta oglasa, isti olakšava rad organu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjerene kopije dokumenata nemaju ograničen rok važenja, pod uslovom da ni dokumenti čije su kopije ovjerene nemaju naznačen (preciziran) rok važenja.

Sve tražene dokumente treba dostaviti najkasnije do 03.11.2026. godine putem poštanske službe preporučenom pošiljkom na adresu: 

[bookmark: _Hlk125966482][bookmark: _Hlk140150970]Državna agencija za istrage i zaštitu
[bookmark: _Hlk140231523]„Interni oglas za popunjavanje radnog mjesta državnog službenika u Državnoj agenciji za istrage i zaštitu ''
Nikole Tesle 59, 71123 Istočno Sarajevo

Ispunjavanje uslova utvrđenih ovim oglasom računa se sa danom predavanja prijave.
Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa, kao i kopije tražene dokumentacije koje nisu ovjerene, neće se uzimati u razmatranje.


